जम्मू-कश्मीर में 2011 की जनगणना पर होगा परिसीमन, बढ़ाई जाएंगी 7 सीटें
जम्मू-कश्मीर परिसीमन आयोग के सदस्य और मुख्य चुनाव आयुक्त सुशील चंद्रा ने बताया कि जम्मू-कश्मीर में सात सीटें और बढ़ाई जाएंगी इनमें एसटी कोटे की सीट भी होंगी
नई दिल्ली। जम्मू-कश्मीर पर बने परिसीमन आयोग ने बड़ा ऐलान किया है। आयोग के सदस्य और मुख्य चुनाव आयुक्त सुशील चंद्रा ने कहा कि जम्मू-कश्मीर में 2011 जनगणना के आधार पर परिसीमन होगा। सुशील चंद्रा ने बताया कि जम्मू-कश्मीर में सात सीटें और बढ़ाई जाएंगी इनमें एसटी कोटे की सीट भी होंगी। जम्मू-कश्मीर के परिसीमन पर वहां के दौरे के बाद जम्मू में प्रेस वार्ता के दौरान सुशील चंद्रा ने कहा कि आयोग ने जम्मू-कश्मीर के सभी जिला अधिकारियों से मुलाकात की है और सभी अधिकारियों ने उन्हें कई परिसीमन को लेकर महत्वपूर्ण जानकारी दी हैं। वर्ष 1995 में जम्मू-कश्मीर में 12 ही जिले होते थे लेकिन अब वहां पर जिलों की संख्या को बढ़ाकर 20 कर दिया गया है और साथ में तहसीलों की संख्या भी बढ़ाई गई है। परिसीमन आयोग के सदस्य सुशील चंद्रा ने पत्रकारों को यह भी बताया कि अगले साल मार्च तक जम्मू-कस्मीर का परिसीमन पूरा होने की उम्मीद जताई जा रही है और परिसीमन के लिए 2011 की जनगणना को आधार माना जाएगा। उन्होंने बताया कि परिसीमन की कठिन लेकिन जरूरी प्रक्रिया में 7 अतीरिक्त सीटें जोड़नी है। उन्होंने यह भी कहा कि पाकिस्तान के गैर कानूनी कब्जे वाले कश्मीर के लिए भी जम्मू-कश्मीर विधानसबा में 24 अलग सीटें होंगी। जम्मू-कश्मीर के कुछ राजनीतिक दल वहां पर परिसीमन से पहले पूर्ण राज्य का दर्जा दिए जाने की मांग कर रहे हैं और साथ में यह भी कह रहे हैं कि पूर्ण राज्य का दर्जा दिए जाने के बाद वहां पर विधानसभा चुनाव कराए जाएं और उसके बाद परिसीमन की कार्रवाी हो।